OpenLLM-France/wikimedia huggingface dataset:
# Vociè Montà

Vociè Montà (llatí: Votienus Montanus) va ser un orador romà del segle i que va viure durant el regnat de Tiberi.
Per la seva propensió al refinament dialèctic va ser anomenat l'Ovidi dels retòrics. La seva eloqüència és descrita amb elogi per Sèneca.
Montà va acabar acusat de traïció i va ser enviat a l'exili a les illes Balears, on va morir l'any 27.

## Referències

* ↑ [https://quod.lib.umich.edu/m/moa/acl3129.0002.001/1123?rgn=full+text;view=image;q1=MontanusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 1113. ]
* ↑ Tàcit, Annals, IV 42.
* ↑ Font Jaume, Alexandre. «Condenas criminales en las Baleares romanas». A: Mallorca i el món clàssic. Palma: Estudi General Lul·lià i Càtedra Ramon Llull, 1991, p. 139.
# Vantaa

Vantaa (Vanda en suec) és una ciutat finlandesa, que limita pel sud-est amb Hèlsinki, la capital de Finlàndia. També limita per l'est amb Espoo, pel nord amb Nurmijärvi, Kerava i Tuusula i per l'est amb Sipoo. Hèlsinki, Vantaa, Espoo i Kauniainen constitueixen l'Àrea Metropolitana de Hèlsinki. Les principals àrees de Vantaa són Tikkurila, Myyrmäki, Martinlaakso, Hakunila, Koivukylä i Korso. La superfície és de 243 km², 1.90 km² d'ells coberts d'aigua.
Vantaa és la quarta ciutat més poblada de Finlàndia amb 190.058 habitants (31-I-2007). El principal aeroport de Finlàndia (Helsinki-Vantaa) i el centre d'investigació Heureka es troben en aquesta ciutat. Cal destacar també el museu de la ciutat, situat a l'antiga estació de tren, dissenyada per Carl Albert Edelfelt.
El nom de la ciutat neix el 1972 quan adquireix els drets de ciutat mercantil. Abans d'això va ser anomenada Helsinge des del 1351 quan el rei Magnus II de Suècia atorgà els drets de pesca al monestir Padise d'Estònia.

## Personatges il·lustres

* Laila Kinnunen

## Referències

* ↑ «Vantaa» (en castellà). [Consulta: 25 agost 2022].
# Vyšná Olšava

Vyšná Olšava és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1382.
# Vyšné Nemecké

Vyšné Nemecké és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1372.
# Varietat (Geometria diferencial)

Una varietat és l'objecte geomètric estàndard en matemàtica; existeixen diversos tipos de varietats utilitzades segons el domini particular considerat:
* Varietats diferenciables: utilitzades per la teoria dels grups de Lie, pel càlcul diferencial sobre els espais topològics més generals ... (que s'utilitzen en mecànica, per exemple);
* Varietats algebraiques: són esquemes que verifiquen propietats particulars;
* Varietats aritmètiques: són casos particulars de varietats algebraiques, més especialitzades, per a les aplicacions més orientades a la teoria de nombres.
Viccionari
# Vega de Ruiponce

Vega de Ruiponce és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 196 | 151 | 120 | 129 |
# Vega de Valdetronco

Vega de Valdetronco és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 212 | 199 | 173 | 162 |
# The Girl in Number 29

The Girl in Number 29 és una pel·lícula muda en blanc i negre nord-americana estrenada el 17 de maig de 1920 dirigida per John Ford i protagonitzada per Frank Mayo, Elinor Fair i Claire Anderson. Està basada en la novel·la The Girl in the Mirror (1919) d'Elizabeth Jordan. Es tracta de la segona pel·lícula no ambientada en el far-west del director. Es considera una pel·lícula perduda.

## Argument

Després que la seva darrera obra sigui un èxit, el jove dramaturg Laurie Devon se sent buit, com si no pogués treballar més. Alarmats i disgustats, els seus amics fan tot el possible perquè torni a treballar, però ell es nega. Una tarda, mentre mira al mirall, Laurie veu darrera la finestra una bella noia a l'apartament d'enfront, que es col·loca un revòlver al cap. Surt ràpidament de casa seva casa i aconsegueix impedir que premi el gallet. La noia és Doris Williams i li explica que es troba en una situació desesperada a causa d'un home anomenat Shaw però no pot explicar res més.
Segueix a Shaw però el tanquen en un soterrani. Poc després, Shaw i els seus sequaços la segresten i l'amaguen en una mansió de Long Island. Laurie aconsegueix localitzar-la i lluita contra els segrestadors. Durant la persecució dispara amb el revòlver i Shaw cau desplomat. Quan arriba a casa, confessa a la seva germana i amics que ha assassinat una persona, però s'assabenta que tot l'incident era un truc per restablir el seu interès per la vida. Li expliquen que, de fet, el revòlver era el que la noia tenia per suïcidar-se i estava carregat amb bales de fogueig i en aquell moment entra l'home que ell creia mort. El complot és un èxit i Laurie escriu un altre obra en la qual la seva nova esposa Doris és l'actriu protagonista.

## Repartiment

* Frank Mayo (Laurie Devon)
* Elinor Fair (Barbara Devon)
* Claire Anderson (Doris Williams
* Robert Bolder (Jacob Epstein)
* Ruth Royce (Billie)
* Ray Ripley (Ransome Shaw)
* Bull Montana (Abdullah l'estrangulador)
* Arthur Hoyt (ajuda de cambra)
* Harry Hilliard (Rodney Bangs)

## Referències

* ↑ Gallagher, Tag. John Ford: El hombre y su cine (en castellà). Ediciones AKAL, 2009-10-30, p. 663. ISBN 9788446023043.
* ↑ Bogdanovich, Peter. John Ford (en castellà). Editorial Fundamentos, 1997, p. 124. ISBN 9788424500092.
* ↑ «Silent Era: Progressive Silent Film List» (en anglès). [Consulta: 4 gener 2018].
* ↑ «"The Girl in Number 29" (Universal)». Motion Picture News, 03-04-1920, pàg. 3172.

## Enllaços externs

* The Girl in Number 29 al catàleg de l'AFI
# McKenzie Lee

Paula McQuone (n. 16 de maig de 1979 a Leicester, Anglaterra, Regne Unit), més coneguda com a McKenzie Lee, és una actriu pornogràfica anglesa.

## Biografia

Lee va declarar que la seva mare sempre va ser sexualment oberta i era una ninfómana. Llegeix es va iniciar en el món de l'erotisme ballant en un club d'estriptis a Birmingham, Anglaterra, després va estar ballant en un cabaret a Londres. En total va treballar sis anys com a stripper També va treballar com animadora esportiva per a l'equip de futbol Leicester City
McKenzie Lee es va iniciar en el rodatge de pel·lícules per adults a Europa, rodant pel·lícules amb la productora Private Media Group. Inicialment només realitzava escenes lèsbiques, però més endavant va rodar amb el seu xicot Marcus London, i després amb altres homes. Més tard va signar amb Playboy del Regne Unit, fent de presentadora del programa Night Callers, així com el programa de TV per satèl·lit Babe Cast. Lee va marxar als Estats Units per aparèixer al programa Night Calls la nit de cap d'any de l'any 2005. Va arribar a ser entrevistadora per a Playboy en els Premis AVN. Aleshores va conèixer a Jenna Jameson.
El seu primer llançament als Estats Units va ser la pel·lícula Raw and Uncut Berlín (filmada a la capital d'Alemanya); les seves primeres escenes filmades en territori nord-americà van ser a la pel·lícula Jack's Playground 28 i Jack's Teen America Mission 9. Després Lee va firmar un contracte amb ClubJenna el 22 de març de 2005, començant a treballar als Estats Units tres setmanes després. Lee va guanyar el premi a la Millor Actriu debutant de l'AVN l'any 2006. Es va informar que estava compromesa amb Christopher Dancel, i va anunciar estar embarassada del seu primer fill a mitjans de l'any 2006.
L'any 2009 Lee va tornar a la indústria pornogràfica, després d'una pausa de tres anys durant la qual va tenir els seus dos fills. Va signar un contracte exclusiu amb Digital Playground a l'octubre de 2009. Dos mesos després, Lee va cancel·lar el contracte.

## Premis

* 2006: Premi AVN a la millor actriu nova

## Filmografia selecta

* Private Chateau 1: The Struggle for Power (Private Media Group)
* Jack's Playground 27 (Digital Playground)
* My Plaything: McKenzie Lee (Digital Sin)
* McKenzie Made (ClubJenna)
* McKenzie Illustrated (ClubJenna)
* McKenzie Loves Pain (ClubJenna)

## Referències

* 1 2 3 «Sex Wrecks – McKenzie Lee». Arxivat de l'original el 2008-03-17. [Consulta: 18 abril 2016].
* 1 2 3 ClubJenna firma contrato con McKenzie Lee
* 1 2 Entrevista en lukeisback.com
* ↑ «McKenzie Lee Returns to Porn». AVN, 07-05-2009. Arxivat de l'original el 2009-05-11. [Consulta: 9 agost 2009].
* ↑ «Digital Playground Signs McKenzie Lee». AVN, 07-10-2009. Arxivat de l'original el 2009-10-11. [Consulta: 27 octubre 2009].
* ↑ Tom Hymes. «McKenzie Lee Parts Ways with Digital Playground». AVN, 07-12-2009. Arxivat de l'original el 2009-12-13. [Consulta: 8 desembre 2009].
* ↑ «Anuncio de Ganadores de los Premios AVN». Revista AVN, 09-01-2006. [Consulta: 22 juliol 2007].
# Ellernbek

L'Ellernbek és un petit afluent del riu Ammersbek a Alemanya. Neix a la reserva natural al Duvenstedter Brook i hi desemboca a l'Ammersbek És un rierol típic d'aiguamoll amb um cabal lent i un desnivell petit.
* Meandre a l'Ellernbek
* La vall de l'Ellernbek

## Referències

* ↑ Flussgebietsgemeinschaft Elbe (FGG Elbe), Arbeitsgemeinschaft für die Reinhaltung der Elbe, Fließgewässer im Elbeeinzugsgebiet Arxivat 2012-01-31 a Wayback Machine.
* ↑ Josef Nyáry, Naturschauspiel an der Ellernbek, Hamburger Abendblatt, Hamburg, 26 d'octubre 2006,, (traducció: Teatre natural al marge de l'Ellernbek) (alemany)
# Manuel Montes de Oca

Manuel Montes de Oca (Medina Sidonia, 1804 - Vitòria, 20 d'octubre de 1841) va ser un marí i polític espanyol, ministre durant la minoria d'edat d'Isabel II.
Es va formar en l'Acadèmia de Guàrdies Marines i en 1822 va embarcar per primera vegada. Va combatre els corsaris anglesos a les Antilles. De 1834 a 1837 és procurador en Corts per Cadis. Nomenat Ministre de Marina, Comerç i Ultramar en 1839 amb Espartero de qui era amic personal, dirigeix les accions militars per controlar als amotinats en 1840 contra el Regent, però acaba per unir-se als moderats que preparen la revolta final contra el Govern. Organitza l'aixecament de 1841 al País Basc, però el fracàs d'O'Donnell l'obliga a tractar de fugir a França, però fou capturat, sentenciat a mort pel general esparterista Martín Zurbano i afusellat el 20 d'octubre.
Benito Pérez Galdós va titular Montes de Oca un dels seus Episodios Nacionales (el vuitè de la tercera sèrie), en el qual es relata el seu aixecament, fugida de Vitòria, traïció a Bergara dels miñones que l'acompanyaven, i afusellament a Vitòria, on havia estat conduït.

## Referències

* ↑ Fitxa del Congrés de Diputats
* ↑ Manuel Montes de Oca a xtec.cat
* ↑ Manuel Montes de Oca a biografiasyvidas.com
# Vega de Villalobos

Vega de Villalobos és un municipi de la província de Zamora a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 204 | 169 | 148 | 152 |
# FK Šilas

El Šilo futbolo klubas és un club de futbol lituà de la ciutat de Kazlų Rūda.

## Palmarès

* Pirma lyga (D2):
** 1. posició: 2016

## Temporadas

| Temporada | Nivell | Liga | Rang |
| 2012 | 3. | Antra lyga (Pietūs) | 4. |
| 2013 | 2. | Pirma lyga | 4. |
| 2014 | 2. | Pirma lyga | 5. |
| 2015 | 2. | Pirma lyga | 4. |
| 2016 | 2. | Pirma lyga | 1. |
| 2017 | 3. | Antra lyga (Pietūs) | 10. |
| 2018 | 3. | Antra lyga (Pietūs) | 2. |
| 2019 | 3. | Antra lyga (Pietūs) | 2. |
| 2020 | 3. | Antra lyga (Pietūs) | 1. |
| 2021 | 2. | Pirma lyga | 3. |

## Entrenadors

* Saulius Vikertas, (2012-2015);
* Gediminas Jarmalavičius, (2016-2017);
* Saulius Vikertas, (2017-2019);
* Gediminas Jarmalavičius, (2021-).

## Referències

* ↑ http://www.rsssf.com/tablesl/lito2013.html#1lyga
* ↑ http://www.rsssf.com/tablesl/lito2014.html#1lyga
* ↑ http://www.rsssf.com/tablesl/lito2015.html#1lyga
* ↑ http://www.rsssf.com/tablesl/lito2016.html#1lyga
* ↑ http://www.rsssf.com/tablesl/lito2021.html#1lyga
* ↑ sportas.lt: G. Jarmalavičius (2021)
# Pájaros en la cabeza

Pájaros en la cabeza és el títol del quart àlbum d'estudi del grup espanyol Amaral, llançat el 14 de març de 2005 en Espanya. Entre els seus reconeixements, Pájaros en la cabeza va ser premiat en els Premis Ondas 2005 com a Millor Àlbum, i va obtenir una nominació al Grammy Llatí en la categoria Millor Àlbum Vocal Pop Duo o Grup. Pájaros en la cabeza va ser el disc més venut a Espanya en 2005, segons la SGAE. El disc ha venut més de 900 000 còpies arreu del món, d'elles al voltant de 700.000 còpies es van vendre a Espanya. D'aquest disc també va haver-hi una altra edició per a Amèrica Llatina, igual que va succeir amb Estrella de mar. Aquest cop només es va incloure una cançó, Si tú no vuelves, una versió de Miguel Bosé que cantaren a duo amb Chetes. El disc gaudeix de la col·laboració d'Enrique Morente en la cançó «No soy como tú».
Per aquest treball, Amaral va rebre tres Premis de la Música en 2006: Millor Àlbum (per "Pájaros en la cabeza"), Millor Cançó (per "Días de verano") i Millor Vídeo Musical (per "Días de verano"), a més d'un Premi Ondas al Millor àlbum per Pájaros en la cabeza.

## Posicions i certificacions
### Setmanals

| País | Ranking | Primera setmana | Posició d'ingrés | Millor posició | Setmanes en la millor posició | Setmanes al ranking | Última setmana |
| Europa ||||||||
| Espanya | Top 100 àlbums | - | - | - | - | - | - |

### Còpies i certificacions

| País | Proveïdor | Any | Certificació | Còpies certificades (segons IFPI) |
| Europa |||||
| Espanya | Promusicae | 2008 | Platí | 600.000 |

## Referències

* ↑ Nota de prensa sobre ventas en 2005
* ↑ Lista anual de ventas de 2007
* ↑ «Listado de premiados de los Premios de la Música 2006». Arxivat de l'original el 4 de març de 2016. [Consulta: 6 agost 2011].
* ↑ Amaral recull el Premi Ondas
# Cabeça Fundão

Cabeça Fundão (crioll capverdià Kabesa Fundãu) és una vila al sud de l'illa de Fogo a l'arxipèlag de Cap Verd. Està situada 16 kilòmetres a l'est de São Filipe.

## Vegeu també

* Llista de nuclis de població de Cap Verd
# Cabeço Gordo

Cabeço Gordo, del portuguès muntanya gorda, és un volcà actiu i la muntanya més alta de l'illa de Faial a l'arxipèlag de les Açores (Portugal). Es va formar fa 410.000 anys, però fa 16.000 anys va modificar-ne la forma.
# Ramon Ramon i Vidales

Ramon Ramon i Vidales (el Vendrell, Baix Penedès, 20 de gener de 1857 - el Vendrell, Baix Penedès, 23 de desembre de 1916) va ser un autor dramàtic català.
Germà del també escriptor Jaume Ramon i Vidales, va publicar narracions breus de caràcter costumista a revistes de Barcelona amb el pseudònim Ramonet R. Posteriorment, amb la influència d'Emili Vilanova, transformà les narracions en sainets.

## Obra dramàtica

* Vaca de Llet, de Ramon Ramon publicada l'any 1909 per la Biblioteca Popular de L'Avenç 1899, 16 d'octubre. A cal notari, o, uns capítols matrimoniats desfets, sainet en un acte i en prosa. Estrenat al Teatre Romea de Barcelona.
* 1900, 5 d'octubre. A on menys es pensa, comedieta en un acte i en prosa. Estrenada al teatre Romea de Barcelona.
* 1900, 16 de novembre. En Pau de la gralla,o, La festa major de la vila, sainet en un acte i en prosa de costums populars tarragonins. Estrenat al Teatre Romea de Barcelona.
* 1901, 21 d'octubre. Lluita de cacics, o, Les eleccions de regidors. Sainet de mals costums. Estrenat al teatre Romea de Barcelona.
* 1901, 28 de desembre. La nit dels innocents, o, Els municipals burlats, sainet en un acte i en prosa. Estrenat al teatre Romea de Barcelona.
* 1902, 28 de novembre. L'agència d'en Pepe Currillo, sainet en 1 acte i en prosa. Estrenat al teatre Romea de Barcelona.
* 1903. 19 de setembre. El carro del vi, quadre de costums vilatans, en un acte. Estrenat al teatre Romea de Barcelona.
* 1904, 5 d'abril. El forn d'en Pere Pastera, sainete de costums vilatans en un acte i en prosa. Estrenat al Teatre Romea de Barcelona.
* 1904, 28 d'octubre.El "coro" dels benplantats, o, aquí ha caigut la grossa, sainet de costums vilatans en un acte i en prosa. Estrenat al teatre Romea de Barcelona
* 1905, 23 setembre. La desenfeinada, comèdia vilatana en un acte i en prosa. Estrenada al teatre Romea de Barcelona.
* 1906, 4 de maig. L'impenitent. drama vilatà en tres actes. Estrenat al Teatre Romea de Barcelona.
* 1907, 21 de setembre. Dilluns de sabater, sainet de costums vilatans en un acte i en prosa. Estrenat al Teatre Romea de Barcelona.
* 1908, 28 desembre. El restaurant de la platja, sainet de costums vilatans. Estrenat al teatre Romea de Barcelona.
* 1909. Ferro fred, obra en dos actes de costums populars vendrellencs.
* El "curandero" nou. Sainet en 1 acte.
* El carro desfet, sainet tràgic de costums vilatans. Epíleg de El carro del vi.

## Narrativa

* La vaca de llet, novel·la.

## Referències

* ↑ Bofarull i Terrades, Manuel «Ramon Ramon i Vidales, un saineter del Penedès». Miscel·lània penedesenca, Vol. 13, 1989, pàg. 393-420 [Consulta: 17 juliol 2016].
* ↑ Bofarull i Terrades, Manuel «Jaume Ramon i Vidales, un historiador del Penedés». Miscel·lània penedesenca, Vol.: 10, 1987, pàg. 198 [Consulta: 17 juliol 2016].
* 1 2 «Ramon Ramon i Vidales». Gran Enciclopèdia Catalana. Barcelona: Grup Enciclopèdia Catalana.

## Fons

* El Fons personal es troba dipositat a l'Arxiu Comarcal del Baix Penedès.
# Embassament de Kúibixev

L'embassament de Kúibixev o Embassament Kúibixevskoie (rus: Ку́йбышевское водохрани́лище, Kúibixevskoie Vodokhranílisxe, en tàtar: Куйбышев сусаклагычы, Kuybışev susaqlağıçı), de vegades anomenat Embassament de Samara i informalment Mar de Kúibixev, és un embassament al curs mitjà del Volga i del riu Kama a Rússia. Ocupa una superfície de 6.450 km² amb una llargada de 500 km i un volum de 58 mil milions de metres cúbics (57,3 km³). La seva fondària mitjana és de 8 m. És l'embassament més gran d'Europa i el tercer del món en superfície. Les principals ciutats adjacents són Kazan, Uliànovsk, i Togliatti.
Aquest embassament va crear la central hidroelèctrica de Jiguli localitzada a l'óblast de Samara. Va ser omplert entre 1955 i 1957.
* Riba dreta de l'embassament
* El mar de Kúibixev prop de Kazan
* Roques i mines de guix prop de la desembocadura del Kama

## Referències

* ↑ els més grans del món són el Llac Volta i l'embassament de Smallwood
# Ranspach-le-Bas

Ranspach-le-Bas (en alsacià Neederraischbe) és un municipi francès, situat a la regió del Gran Est, al departament de l'Alt Rin. L'any 2005 tenia 660 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 417 | 450 | 551 | 577 | 596 | 614 |

## Administració

Llista d'alcaldes :
| Període | Identitat | Partit |
| 2001- | Catherine Troendle | UMP |
# Qorvo

Qorvo és una empresa multinacional nord-americana especialitzada en productes per als mercats sense fil, cablejat i elèctric. L'empresa va ser creada per la fusió de TriQuint Semiconductor i RF Micro Devices, que es va anunciar el 2014 i es va completar l'1 de gener de 2015. Cotitza al Nasdaq amb el símbol QRVO. La seu de l'empresa originalment es trobava tant a Hillsboro, Oregon (llar de TriQuint) com a Greensboro, Carolina del Nord (llar de RFMD), però a mitjans de 2016 la companyia va començar a referir-se al seu lloc de Carolina del Nord com a seu exclusiva.

## Història

Qorvo es va crear l'1 de gener de 2015 amb la fusió de TriQuint Semiconductor i RF Micro Devices (RFMD). El juny de 2015, la nova empresa es va convertir en un component de l'S&P 500. En el moment d'unir-se a l'S&P 500, Qorvo estava valorat en 12.000 milions de dòlars. L'empresa dona feina a més de 8.000 persones. A mitjan 2016, només la planta d'Oregon donava feina a gairebé 1.000 persones.
El 2016, es va adquirir GreenPeak Technologies, afegint una potència ultra baixa, una llar connectada sense fils de curt abast i IoT a la seva cartera. GreenPeak Technologies era més coneguda pels seus xips Zigbee dels quals havien venut 100 milions el 2015. GreenPeak Technologies té la seu a Utrecht, Països Baixos.
El 2021, Qorvo va anunciar l'adquisició de NextInput, amb seu a Mountain View, Califòrnia, un pioner en el camp emergent de la detecció de força per a la interfície home-màquina (HMI). El 3 de novembre de 2021, Qorvo va anunciar l'adquisició de United Silicon Carbide (UnitedSiC), amb seu a Princeton, Nova Jersey, un fabricant líder de semiconductors basats en carbur de silici, com ara FET SiC, JFET SiC i díodes SiC.
El 2023, Qorvo va anunciar que el programari de simulació de circuits QSPICE seria proves beta limitades al maig, i després proves beta obertes al juliol. Està desenvolupat per Mike Engelhardt, l'autor de LTspice.
El 2024, Qorvo va anunciar l'adquisició d'Anokiwave, una empresa especialitzada en disseny RFIC d'alt rendiment.

## Referències

* ↑ «Life at Qorvo - Qorvo» (en anglès).
* ↑ «Qorvo Acquires MEMS-based Sensor Solution Provider - NextInput» (en anglès). everythingRF.
* ↑ «Qorvo Acquires United Silicon Carbide (UnitedSiC), a Leading Provider of Silicon Carbide Power Semiconductors» (en anglès). Qorvo Newsroom.
* ↑ «Re-writing SPICE for a digital world» (en anglès). EE News Power, May 10, 2023. Arxivat de l'original el May 14, 2023.
* ↑ «Qorvo to acquire Anokiwave» (en anglès). www.semiconductor-today.com. [Consulta: 21 març 2024].
# El Lledó (Castellbell i el Vilar)

El Lledó és un edifici situat al municipi de Castellbell i el Vilar, a la comarca catalana del Bages.
# Buthus occitanus

Buthus occitanus, anomenat popularment escorpí comú, escorpí groc o alacrà comú és una espècie d'escorpí de la família dels bútids (Buthidae).

## Descripció

La seva coloració és groguenca, d'un to fosc en el dors i més clar en la resta del cos. Les pinces són bastant primes i la glàndula del verí és rodona i tan llarga com l'agulló. Pot arribar a fer 8 cm de llarg.

## Distribució

Es troba en el sud de França i en la península Ibèrica.

## Comportament

De dia sol quedar-se amagat sota les pedres dels llocs més càlids, com per exemple els matolls, i de nit surt a la caça d'artròpodes que paralitza injectant-los el verí del seu agulló terminal. A vegades sol sortir també els dies de pluja.

## Relació amb l'home

És considerat de perillositat mitjana per a les persones. La seva picada sol ser molt dolorosa i produeix edema i butllofes equimòtiques en el lloc de la picada, així com cefalea, lipotímia, febre, vòmits i una lleugera dispnea. No obstant això no revesteix generalment gravetat excepte en nens de poca edat i ancians, encara que de tant en tant es registra algun cas mortal.

## Referències

* 1 2 3 Bellmann, H.. Arácnidos, Crustáceos y Miriápodos (en español). Barcelona, España: Ediciones Blume, 1994, p. 322. ISBN 84-8076-065-6.
* 1 2 3 Valledor de Lozoya, A.. Envenenamientos por animales: animales venenosos y urticantes del mundo (en español). Madrid, España: Ediciones Díaz de Santos, 1994, p. 340. ISBN 9788479781699.
* ↑ Turmo i Gort, Ferran. «Buthus occitanus». Aràcnids. fturmo. [Consulta: 11 desembre 2018].
* ↑ Sousa, P., Arnedo, M., Harris, D.J. (2017) Updated catalogue and taxonomic notes on the Old-World scorpion genus Buthus Leach, 1815 (Scorpiones, Buthidae). ZooKeys 686, 15–84.
# Buthraupis

Buthraupis és un gènere d'ocells de la família dels tràupids (Thraupidae).

## Llista d'espècies

Segons la Classificació del Congrés Ornitològic Internacional (versió 14.2, 2024) aquest gènere estava format per 4 espècies, però actualment han estat ubicades a gèneres diferents, restant una única espècie.
* Buthraupis aureodorsalis, vegeu Cnemathraupis aureodorsalis
* Buthraupis eximia, vegeu Cnemathraupis eximia
* Buthraupis montana, roman al gènere Buthraupis
* Buthraupis wetmorei, vegeu Tephrophilus wetmorei

## Referències

* ↑ «Buthraupis (Buthraupis sp.) - Avibase». [Consulta: 11 octubre 2024].
* ↑ «Tangara Montana - eBird» (en castellà). [Consulta: 11 octubre 2024].
* ↑ «Tanagers and allies – IOC World Bird List». [Consulta: 11 octubre 2024].
# Rabanales

Rabanales és un municipi de la província de Zamora, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 1005 | 935 | 808 | 721 |
# Rabanera

Rabanera és un municipi situat en la comarca del Camero Viejo, de La Rioja (Espanya). Localitat de naixement de l'empresari Manuel Agustín Heredia (1786-1846).